A tűzfegyverekről szóló irányelv az európai tűzfegyvertartási igazolványhoz kapcsolódó számos cikket aktualizált, többek között a fogalommeghatározást, azt a kötelezettséget, hogy az európai tűzfegyvertartási igazolványban nyilatkozatnak is szerepelnie kell, és tájékoztatni kell a többi tagállamot, ha egy B vagy C kategóriájú fegyver engedélyköteles vagy tiltott. Kettő kivételével (Luxemburg és Szlovénia) valamennyi tagállam átültette az összes rendelkezést.

A Bizottság elvégezte az átültetés ellenőrzését és elemezte, hogy a tagállamok teljes mértékben átültették-e jogrendszerükbe az uniós jogot, beleértve azokat a tagállamokat is, amelyek időben bejelentették a tagállami átültető intézkedéseket. A Bizottság megvizsgálta a be nem jelentett intézkedéseket is, hogy értékelje az átültetés teljességét.

2021. augusztus 15-ig 80 kötelezettségszegési eljárás volt folyamatban a tűzfegyverekről szóló irányelvvel és a másodlagos joggal kapcsolatban. Mindezen esetek az átültető intézkedések bejelentésének elmulasztásához kapcsolódtak. Időközben a Bizottság több tagállamtól is kapott a teljes körű átültetésről szóló értesítést. Ezért az elkövetkező hónapokban várhatóan több ügy is le fog zárulni.

Ezenkívül a riasztó- és jelzőfegyverek nem minősülnek tűzfegyvernek, mivel azokat „nem lehet átalakítani”, míg a hatástalanított tűzfegyverek továbbra is bejelentéshez kötöttek. Emellett azok a tűzfegyverek, amelyeket tisztelgésre használt és akusztikus fegyverekké alakítottak át úgy, hogy tartósan alkalmatlanok lövedék kilövésére, továbbra is az eredeti kategóriába tartoznak, annak ellenére, hogy ugyanolyan biztonságosak lehetnek, mint a valódi riasztó- és jelzőfegyverek.

A tagállamok által a legális tűzfegyver-tulajdonosoknak kiadott európai tűzfegyvertartási igazolvány lehetővé teszi, hogy (C kategóriájú tűzfegyverek esetében) a vadászok és a történelmi eseményeket eljátszó csoportok, valamint az A, B vagy C kategóriába tartozó céllövészek előzetes engedély nélkül utazzanak fegyverükkel két vagy több tagállamon keresztül. Amennyiben egy tagállam arról tájékoztatta a többi tagállamot, hogy bizonyos tűzfegyverek tartása tilos vagy engedélyhez kötött, az európai tűzfegyvertartási igazolványt ilyen értelmű nyilatkozatokkal kell kiegészíteni.

Emellett mind a tűzfegyverekről szóló irányelv 2014. évi értékelése, mind pedig a tagállamok által az EUROPOL-hoz és a tűzfegyverek platformjához intézett közelmúltbeli észrevételek rávilágítottak olyan esetekre, amikor egyes nem uniós országokból származó félkész alapvető alkatrészeket importáltak (általában 80 %-ban befejezett kézifegyver-polimerkeret vagy 80 %-ban befejezett hosszútűzfegyver-cső). Ezeket nem jelentik be a tűzfegyver alapvető alkatrészeiként, és általában gyorspostai küldeményekben és futárszolgálaton keresztül lépnek be az Európai Unióba. Utasítások kísérik őket arra vonatkozóan, hogy miként kell befejezni az átalakításukat közönséges eszközökkel.

Az EUROPOL figyelmeztetett arra, hogy a technológiai fejlődés a jövőben széles körben elérhetővé teszi a 3D nyomtatást, és hogy ez lehetőséget kínál a tűzfegyverek tiltott előállítására és kereskedelmére is. 2019. október 9-én egy elkövető két ember halálát okozta Halléban (Németország), házi készítésű fegyvert használva, amelyet az internetről letöltött tervezet alapján részben 3D nyomtatóval gyártott. Lassan, de tartósan nő az ilyen típusú tűzfegyverek lefoglalásainak száma, beleértve az alapvető alkatrészek illegális gyártását is.

Megadják az egyedi sorozatszámot és a gyártó azonosítóját. Ha a kód megsérül, az adatmátrixkódok adatai jobban helyreállíthatók, mint a QR-kódokban szereplő adatok. Az adatmátrix tekinthető a legjobb módszernek az információk nagyon kis terekben történő tárolására.

A Bizottságnak egyelőre nincs tudomása olyan tagállamokról, amelyek QR-kódokat és/vagy adatmátrixkódokat használnak tűzfegyverek megfigyelésére és nyomon követésére.

A biztonsági aggályok akadályozhatják a QR-kódoknak a tűzfegyverek piacán történő bevezetését, mivel azok feltörhetők, és lehetővé teszik a leolvasó eszközök és hálózatok megfertőződését. Ezért ezek a rendszerek nem minden esetben teremtenek bizalmat sem a vállalkozások, sem a fogyasztók részéről.

Emellett, mivel a QR-kód nem olvasható közvetlenül, és az információk olvasóeszköz nélkül nem nyerhetők ki, a tűzfegyverek lefoglalását végző bűnüldöző hatóságok (rendőrség, vámhatóság, határőrség stb.) körében kérdéseket vethetnek fel e technológia gyakorlatias jellegével kapcsolatban.

A rádiófrekvenciás azonosítás (RFID) a hagyományos jelölés tűzfegyver-nyomkövetési alternatívájaként vagy megerősítéseként jelenik meg. Az RFID lehetővé teszi az adatok továbbítását a tárgyakhoz rögzített címkék automatikus azonosítása és nyomon követése céljából. Ez a technológia kapcsolatot teremtene a tűzfegyver és egy olyan tárgy között, amely azt a közelében aktiválja.

Egyes vizsgálatok azt mutatják, hogy a fémen elhelyezett miniatűr, alacsony költségű RIFD-címkék használata a tűzfegyverek nyomon követésére is használható. Emellett az RFID-technológia egy speciális szoftverrel együtt képes nyomon követni a tűzfegyverek helyzetét, a tűzfegyverek karbantartásának nyilvántartását és a tűzfegyverek birtoklásában bekövetkező változásokat.

Aggályok merülnek fel e technológia használatával kapcsolatban, mivel az felhasználható olyan információk gyűjtésére, amelyek közvetlenül vagy közvetve egy azonosítható vagy azonosított személyhez kapcsolódnak. További kockázat, hogy a rendszert feltörhetőnek tekintik.

Jelenleg ez a technológia nem tekinthető kellően biztonságosnak ahhoz, hogy uniós szinten bevezethető legyen.

Jelenleg más lehetőségek is léteznek a fegyverek nyomonkövethetőségének javítására, mint például a rejtett vagy láthatatlan megjelölés használata különleges tintával. A biztonságos tinták használata bizonyított a bankjegyek nyomonkövethetősége esetén , és ezt a technológiát használják fém árukon (például fogyasztói csomagolású árukon) és nem fém anyagokon a gyógyszeripari vállalatok. Ez a technika a tűzfegyverek fém és nem fém alkatrészei esetében is hatékony lehet. A Bizottság a tűzfegyverekkel foglalkozó bizottságban továbbra is figyelemmel kíséri ezeket a technikákat.

4.KÖVETKEZTETÉSEK ÉS TOVÁBBI LÉPÉSEK

Valamennyi érdekelt fél egyetért abban, hogy a tűzfegyverekről szóló irányelv fontos szerepet játszott a tagállamok jelentéseiben (főként a tűzfegyverekkel foglalkozó platform keretében), az EUROPOL fegyver- és robbanóanyag-elemzési projektjében, valamint az EUROPOL által 2017-ben és 2021-ben bemutatott, a súlyos és szervezett bűnözés általi fenyegetettség felmérésében azonosított fő veszélyek leküzdése terén, ideértve az automata fegyverek használatát, a hatástalanított tűzfegyverek reaktiválását, a tisztelgésre használt és akusztikus fegyverek átalakítását, valamint a riasztó- és jelzőfegyvereket.

A Bizottság megjegyzi, hogy a tűzfegyverekről szóló irányelv javította a tűzfegyverek kategóriáit, nyomon követhetőségét, információcseréjét és igazgatási eljárásait. Ebben a szakaszban csupán 10 tagállam fejezte be az e jelentésben elemzett, valamint a tűzfegyverekről szóló irányelv által 2017-ben és a két végrehajtási irányelv által bevezetett főbb változásokat jelentő rendelkezések átültetését. Az átültetésről szóló értesítésen túl a Bizottság azt is értékeli, hogy a nemzeti jogszabályok megfelelnek-e az irányelvnek, és már több tagállamban is talált helytelen átültetésre utaló jeleket. Ez azt jelenti, hogy az irányelv előnyeit nem lehet a legteljesebb mértékben kiaknázni. A Bizottság továbbra is támogatni fogja a tagállamokat a tűzfegyverekről szóló irányelv végrehajtásában, megválaszolja a pontosításra irányuló kéréseket, valamint a tűzfegyverekkel foglalkozó bizottságon belül az átültetéssel kapcsolatos munkaértekezleteket szervez, szükség esetén az egyes tagállamokkal tartott szakmai egyeztetéseket is beleértve.

A Bizottság továbbá fokozni fogja a tagállami végrehajtás nyomon követését, és szükség esetén teljes mértékben élni fog a Szerződés által ráruházott hatáskörökkel. Különös figyelmet fog fordítani a kis méretű „Flobert” lőszert kibocsátó tűzfegyverek kérdésére, valamint az európai tűzfegyvertartási igazolvány helyes használatára és elismerésére.

Ezenkívül az e jelentésben végzett elemzés azt szemlélteti, hogy van még tennivaló a polgári fegyverek megszerzésének, tartásának és mozgásának jogi ellenőrzése terén. A jobb jogi ellenőrzést többek között a következők révén lehetne garantálni:

·a tiltott tűzfegyverek és az engedélyköteles tűzfegyverek közötti különbségtétel tisztázása,

·annak biztosítása, hogy minden olyan fegyver, amely akár speciális eszközökkel és szakismerettel lövedék kilövésére alkalmassá alakítható, legalább bejelentés tárgyát képezze,

·a teljes mértékben digitalizált európai tűzfegyvertartási igazolvány előírása,

·a törvényesen átalakított és módosított összes tűzfegyver eredeti kategóriában tartása,

·az antik lőfegyverekre vonatkozó szabályok harmonizálása,

·a fegyverek 3D nyomtatási terveinek engedéllyel nem rendelkező fegyverkereskedők általi beszerzésének, reklámozásának és tartásának tilalma,